 Femi, ẹni tó ṣàlàyé bẹẹ lásìkò to ń kópa lórí ètò ileesẹ BBC Yoruba kan, tun fikun pé òun kò kabamọ pé òun fi iṣẹ agbejoro silẹ, máa ṣíṣẹ tíátà. Kò to di pé mo dara pọ mọ iṣẹ tíátà, láàrin odidi ọdún méjì tí mo fi ṣiṣẹ amofin, mo ń gba ẹgbẹrún mẹẹdogun náírà losu, nígbà tí mo sì ń rí ẹgbẹrún marundinlaadọta laarin ọjọ mẹrin nínú isẹ tíátà. Àmọ Femi, tí ọpọ olólùfẹ rẹ tún ń pè ní Jelili Oniso wá yàn pé, òun kó tíì fi iṣẹ agbejoro sílè, nítorí òun sì ń gbèrò láti lọ gba òye ọmọwe nípa imọ òfin nílé ẹkọ Fáṣítì, erongba òun sì ni lati maa kọ àwọn amofin nisẹ Lórí èrò àwọn èèyàn pé òfin Nàìjíríà àti ẹka èto ìdájọ wá fún olówó nìkan, tí idajọ sì ń fi iya jẹ àwọn mẹkunnu, Femi ni èyí kò rí bẹẹ nítorí ilé ẹjọ di ojú ni, tó sì ń fi etí gbọ ẹjọ, bẹẹ lo ni ida láti ṣèdájọ fún ẹni tó bá jẹbi, bóyá olówó ni àbí mẹkunnu. Jelili Oniso wá gba àwọn aráàlú nímọràn láti máa ṣèwádìí nípa àṣeyọrí agbejoro kan ni ẹnu isẹ, kí wọn tó máa gbé ẹjọ fún láti dènà ijakulẹ. Nígbà tó ń ṣàlàyé bo se dára pọ mọ eto òṣèlú, Femi ni ìjọba Abdulfatai Ahmed tó kogba wọlé ni Kwara, lo yàn òun sì ipò Oludanimọran, tí òun si rí ìpè náà, bíi ọnà láti súnmọ àwọn mẹkunnu ni. Eto oselu Nàìjíríà lágbára pupọ, tẹlẹ tẹlẹ boo bá ọ pá, boo bá o bù lẹsẹ wá, sugbon ìjọba tó wà lóde báyìí tí dènà irú ìwà yìí, tí kò sì tún faaye silẹ fún ajẹbanu. Bákan lo fikùn pé, oselu kò pá isẹ tíátà tí òun ń ṣe lára nítorí pé, Ọlọrun fún òun ní aya tó di ilé mú dáadáa, tí Gomina tí òun sì bá ṣíṣẹ náà fún òun ní ààyè láti máa lọ síbi ère tíátà, ni àwọn ọjọ kan. Wo ìdí tí àwọn orílẹèdè fi ń dẹwọ òfin kónílé-ó-gbélé Coronavirus Nígbà tó ń sọrọ lórí bí ọpọlọpọ ìdílé àwọn osere tíátà ṣe máa ń tètè dàrú, Jelili Oniso ṣàlàyé pé, ẹni tí yóò bá jẹ ọkọ àbí ìyàwó gbajumọ gbọdọ ni ìfaradà púpọ nítorí tí gbogbo ayé ni ọkọ àti aya tó ń pè ní tiẹ nìkan, kí wọn sì máa bẹ Ọlọrun pé kí onitohun má sìṣe .  Ọpọ àbùkù lo máa ń bá ilumọọka àmọ ọpọ ìgbéyàwó lo ń dàrú yàtọ sí ti àwọn onitiata. Ohun tó já ju ni pé tá bá fẹ gbajumọ lọkọ àbí láyà, a gbọdọ ṣe sùúrù gidigidi. Femi, ẹni tó kọ orin Sakara lórí ayélujára lásìkò ígbélé Covid-19 yìí ni, òun kò ní ẹbùn orin kíkọ, àmọ osere gidi yẹ kó leè dibọn, kò sì farajọ ẹni tó ń sìn jẹ. O wá rọ àwọn èèyàn tó nífẹẹ láti se ère tíátà, pé kí wọn lọ sí orí ayelujara àmọ ó ni òun gan ni ileesẹ tó ń kọ àwọn èèyàn ní iṣẹ tíátà. Femi, to tí lo ọdún marundinlogoji lẹnu iṣẹ tíátà, tún pàrọwà sawon èèyàn láti ṣe ìwádìí kíkún kí wọn tó dárapọ mọ iléèwé tíátà kan. O wa sísọ lójú rẹ pé, ẹgbẹ àwọn osere tíátà, Tanpan, tí ń gbé igbesẹ láti maa fún àwọn iléèwé náà niwe àṣẹ, kí wọn má bàa yapa kúrò ní ìdí ìlànà tó tọ. Femi ni òun máa ń fi iṣẹ àgbẹ pawọda nilu Ilorin, lẹyìn iṣẹ tíátà, tí òun sì ń sìn àwọn ohun ọsìn pẹlú, tí òun sì tún máa ń bá àwọn èèyàn ta ilẹ tàbí ra ilé, èyí tí kò ní jẹ kí wọn bọ sọwọ alagbeda. O wa gba àwọn aráàlú láti gba agbẹjọro, lásìkò tí wọn ba fẹ tá àbí ra ilẹ ati ile, kò leè bá wọn ṣe ìwádìí nípa dúkìá náà lábẹ òfin, tí wọn yóò sì gba ojúlówó ìwé ilẹ àbí ilé náà. Femi, nígbà tó ń dáhùn ìbéèrè lórí bí àwọn osere tíátà ṣe máa ń safihan ibalopọ àti wiwọ aṣọ iwọkuwọ ninu sinima, ṣàlàyé pé ẹgbẹ Tanpan tí ń ṣíṣẹ pelu àjọ ti ìjọba gbé kalẹ fún akoso sinima, láti dẹkùn irú ìwà aidaa báyìí. Báwo ni èèyàn ṣe le mọ pé òun ti ní àrùn Coronavirus? Femi tún ṣàlàyé pé, lára ìpènija tí òun koju bíi osere tíátà ni pé, òun kò leè gbé ayé ara òun mọ nítorí pé òun ti di gbajumọ, tí òun kò sì leè ṣe bo se wù òun. Femi, tíì ṣe ọmọ àgbà ọjẹ osere tíátà, Adebayo Salami, wá fìdí rẹ múlẹ pé, orúkọ Baba òun là ọnà pupọ fún òun nínú isẹ tíátà nítorí láti kékeré òun ti ń kó isẹ tíátà lára wọn. Ọpẹ bàbà mi lára mi, ti ìṣẹlẹ kan bá wáyé, tàbí táwọn oniroyin bá kọ nkan ti kii se òótọ nípa mi, ní máa béèrè ìmọràn lọwọ wọn, bí kii bá sì ṣe ìtọsọnà bàbà mi, afaimọ kí n má tí kọsẹ nínú isẹ tíátà. Ẹsẹ bàtà, èso kukumba ni wọn fi ń já àbálé àwọn ọmọ Nàìjíríà ní Libya Femi, ẹni tó ṣe àlàyé lórí ohun tó fa tí òun fi ṣe fíìmù Jelili ní, mo rí pé ìlú kan gógó , táwọn èèyàn ń rìn tikanra-tikanra pẹlú aìdùnnú, lo mú kí n fi ṣe sinima tó jẹ awada, láti pa àwọn èèyàn ní ẹrin, tí mo sì gbọ nílé ìwòsàn UCH pé, fíìmù náà pá àwọn aláìsàn ni ẹrin púpọ, tó sì tètè mú kí ara wọn yà. Femi Adebayo wá kadi ọrọ rẹ nilẹ pé, ẹgbẹ àwọn osere tíátà tí ń gbé ìgbésẹ láti kan sì àwọn onileesẹ ibaraenisọrọ láti máa fún àwọn nínú owó tí àwọn èèyàn fi ń rà káàdì gùn ìlò ojú òpó ayélujára, taa mọ sì data, èyí tí wọn fi ń wo fíìmù lórí ayélujára. Yoruba Films: Àwọn òṣèré tíátà Yorùbá ọkùnrin tí ó rẹwà Gabriel Afọlayan, Gfresh Oniruuru ni awọn oṣere tiata ni ilẹ Yoruba. Pẹlu bi o ṣe jẹ pe eka ere ori itage lorilẹ-ede Naijiria, ti a mọ si Nollywood ni awọn onwoye ti kede gẹgẹ bii ileeṣẹ tiata ti o n goke ju lọ lorilẹ-ede agbaye, ẹka ere tiata ilẹ Yoruba, Yollywood si jẹ ọkan lara awọn ti o gbe e soke. Ẹwà àwọn òṣèré ọkùnrin wọnyí leè mú kí obìnrin maa pariwo bi eleyi o jẹ ọkọ ẹni ko saa ti jẹ ale ẹni Lara awọn oṣere yii ni a ti ri awọn ọkunrin oloṣere ti wọn jẹ ọdọ, ti aye n fẹ, ṣugbọn ju gbogbo rẹ lọ, ti ẹwa wọn lee sọ obinrin maa pariwo bi eleyi o jẹ ọkọ ẹni ko saa ti jẹ ale ẹni. Àwọn iròyin tì ẹ leè ní ìfẹ síí: Ọdunlade Adekola Odunlade Adekọla: Odunlade Adekọla ni a lee pe ni irawọ ti o n tan lagbo ere tiata Yoruba bayii. Ko si si tọmọde tagba ti ko fẹran rẹ nitori oniruuru ipa ti o ti ko ninu awọn ere itage yala apanilẹrin ni tabi eyi to da lori iwa ọdaran. Lati igba ti o ti bẹrẹ iṣẹ rẹ, yoo ti le ni ọgọrun un fidio agbelewo ti o ti ṣe. Ọpọ awọn obinrin ni o si maa n woo gẹgẹ bi arimalee lọ ọkunrin eleyii ti o farahan ninu awọn ti o n tẹ lee lori ikanni instagram rẹ. Gabriel Afọlayan, Gfresh Gabriel Afọlayan, Gfresh Ọkan lara awọn ọmọ agba oṣere tiata Yoruba ti o ti doloogbe, Adeyẹmi Josiah Afọlayan, ti ọpọ mọ ni Ade Love ni Gabriel, ti ọpọ mọ si Gfresh. Ọmọ ilu Agbamu nipinlẹ Kwara ni awọn Afọlayan. Bi o ti n kọrin naa lo n ṣe ere tiata. Bakan naa lo n ṣe aṣoju awọn ipolowo ọja gidigidi. Ki a ma si parọ, ọpọ omidan ladugbo ni o mọ pe ọmọ daa sibẹ. Ekọ nipa ere itage ni Gabriel ka ni fasiti ibadan. 2020: Oloye Awurela Ifaleke ti wúré ọdún ìgbéga fún kóówá Kunle Afolayan KunleAfọlayan. Ko yanilẹnu rara pe Arẹmu ọmọ agba oṣere tiata Yoruba ti o ti doloogbe, Adeyẹmi Josiah Afọlayan, ti ọpọ mọ ni Ade Love naa wọ ọkan lara awọn oṣere tiata Yoruba lọkunrin ti oju wọn gunrege. O jẹ ọkan lara awọn ti obinrin ko si lee fi oju kere nipa ti ẹwa. Idi ni pe baba wọn pẹlu nigba aye rẹ kii ṣe oburẹwa rara. Mí ò ya wèrè, mí ò burú, ọnà àtijẹ là ń wá Adari ere tiata ni iṣẹ ti Kunle gbaju mọ julọ. Awọn iṣẹ gbogbo ti o si ti ṣe ni wọn maa n gbayi lorilẹ-ede yii ati loke okun. Awọn iṣẹẹ rẹ bii October 1, CEO ati bẹẹ bẹẹ lọ ti gba amiẹyẹ lorilẹ-ede Naijiria ati loke okun. Kunle Afolayan pẹlu awọn adanilaraya miran lọdọ Aarẹ Buhari Bẹẹni ko yanilẹnu nigba ti orukọ rẹ jẹyọ ninu awọn adanilaraya kaakiri orilẹede Naijiria ti aarẹ Muhammadu Buhari gba lalejo ni ọdun 2018. Ẹrin ẹnu rẹ ati iduro rẹ jẹ eyi ti o lee mu ki abo fi akọ ti o n tẹle silẹ. Bolanle Ninalowo Bolanle Ninalowo. Ṣaṣa ni obinrin ti yoo ri Ọgbẹni Bọlanle Ninalowo ti ko ni ki Ọlọrun ku iṣẹ nitori ẹwa rẹ. Iṣẹ iṣiro owo ni Ninalowo kọ ni faisiti lorilẹ-ede Amẹrika ti o si fi ṣe iṣẹ fun ni ile ifowopamọsi ki o to tẹle ohun ti ọkan rẹ fẹ, iyẹn iṣẹ ere ori itage. Wòlíì Kasali sọrọ nípa awuyewuye pé o lè ìyàwó rẹ jáde nílé Fẹmi Adebayọ Fẹmi Adebayọ. Ajogunba ni ere itage ṣiṣe fun Ọgbẹni Fẹmi Adebayọ. Lara awọn eekan ati opomulero to gbe fidio ṣiṣe lede Yoruba goke ni baba rẹ, Adebayọ Salami, ti ọpọ eeyan mọ si Bello. Agbẹjọro ni iṣẹ ti Fẹmi kọ jade ni fasiti ki o to gba ọna iṣẹ tiata lọ. Eledumare pari ẹwa si ara Fẹmi pẹlu, bẹẹni ko si obinrin ti yoo pade rẹ ti yoo ni oun ko ri eniyan rara. Muyiwa Ademọla Muyiwa Ademọla. Ẹgan ni hẹẹ pẹlu ẹwa ti Ọlọrun fun Muyiwa Ademọla. Fasiti ibadan ni oun pẹlu ti ṣetan, o si wa lara awọn eekan agbo oṣere tiata nilẹ Yoruba ati lorilẹede Naijiria lapapọ. Eree Ori ni ọdun 2004 lo pokiki Muyiwa, lati igba naa wa ni o si ti n lọ siwaju lai kaarẹ Asisat Oshoala: ìbẹrẹ mi kò rọrùn rárá nínú eré bọọlù Gbajumọ osere tíátà, Femi Adebayo tí sísọ lójú rẹ pé, isẹ agbẹjọro tí òun kọ nílé ìwé Fáṣítì kò mú owó wá fún òun, bíi isẹ tíátà. : Yoruba Films: Iṣẹ amòfin tí mo kọ ni Fáṣítì kò mú owó wọlé fún mi bíi iṣẹ tíátà - Femi Adebayo 